ai4bharat/Pralekha huggingface dataset:
கலாசாரத்துறை அமைச்சகம்
ஜி20 கலாச்சார பணிக்குழுக் கூட்டத்தின் முதலாவது அமர்வு மத்தியப் பிரதேச மாநிலம் கஜுராஹோவில் இன்று நடைபெற்றது
ஜி-20 நாடுகளின் கலாசாரப் பணிக்குழுக் கூட்டத்தின் முதலாவது அமர்வு மத்தியப் பிரதேச மாநிலம் கஜுராஹோவில் உள்ள மகாராஜா சத்ரசால் மாநாட்டு மையத்தில் இன்று நடைபெற்றது.
இதில் பங்கேற்றுப் பேசிய மத்திய சமூக நீதி மற்றும் அதிகாரமளித்தல் துறை அமைச்சர் திரு வீரேந்திர குமார், நீடித்த மற்றும் உள்ளடக்கிய வளர்ச்சிக்கான வழிகளை உருவாக்கி நாடுகளுக்கிடையே பிணைப்பை வலுப்படுத்துவதில் கலாச்சாரம் முக்கியப் பங்காற்றுவதாகக் குறிப்பிட்டார். ஜி-20 செயல்திட்டத்தில் கலாச்சாரத்தை இணைத்தது முக்கிய சாதனை என்று கூறிய அவர், பொருளாதார வளர்ச்சி, சுற்றுச்சூழல் பாதுகாப்பு ஆகியவற்றை ஊக்குவிப்பதில் கலாச்சாரம் முக்கியப் பங்காற்றுகிறது என்றார்.
சுற்றுச்சூழலுக்கு ஏற்ற வாழ்க்கை முறை தொடர்பான இயக்கத்தை அடிப்படையாகக் கொண்டு இந்தியாவில் ஜி-20 கலாச்சார நடைமுறைகள் கட்டமைக்கப்பட்டுள்ளதாக அவர் கூறினார். இந்தியாவின் கலாச்சார பாரம்பரியம், சுற்றுச்சூழலுக்கு ஏற்ற நடைமுறைகளுடன் ஆழமாக வேரூன்றியுள்ளது என்று அவர் தெரிவித்தார். வசுதைவ குடும்பகம் – ஒரே பூமி, ஒரே குடும்பம், ஒரே எதிர்காலம் என்ற கருப்பொருள் உலகில் அனைவருக்கும் சமமான வளர்ச்சி என்ற சக்திவாய்ந்த கருத்தை எடுத்துரைப்பதாக அவர் தெரிவித்தார்.
கூட்டத்தில் பேசிய கலாச்சாரத்துறை இணை அமைச்சர் திருமதி மீனாட்சி லேகி, கலாச்சாரம், அனைவரையும் இணைப்பதாகத் தெரிவித்தார். தற்போது பாலின சமத்துவம், மகளிருக்கான உரிமைகள் உள்ளிட்டவை குறித்து பரவலாகப் பேசப்படுவதாக அவர் கூறினார். ஆனால், 1,000 ஆண்டுகளுக்கு முன்பே நமது நாட்டில் மகளிருக்கு அங்கீகாரம் அளிக்கப்பட்டு சமத்துவத்துடன் நடத்தப்பட்டதாக அவர் கூறினார். பெண்களை சக்தியாகவும், கடவுளாகவும் வழிபட்டு வந்துள்ளதாகவும் அவர் தெரிவித்தார். இந்திய கலாச்சாரம், மகளிருக்கான சமஉரிமை, சுற்றுச்சூழல் பாதுகாப்பு மற்றும் நீடித்த வளர்ச்சி ஆகியவற்றை அடிப்படையாகக் கொண்டது என்று திருமதி மீனாட்சி லேகி கூறினார்.
இன்றைய அமர்வில் கலாச்சாரத்துறைச் செயலாளர் திரு கோவிந்த் மோகனும் பங்கேற்று உரையாற்றினார். பிப்ரவரி 22-ம் தேதி தொடங்கிய கலாச்சாரப் பணிக்குழுக் கூட்டம், 25-ம் தேதி வரை நடைபெற உள்ளது. இதில் ஜி-20 உறுப்பு நாடுகள், சர்வதேச அமைப்புகளின் பிரதிநிதிகள் மற்றும் கலாச்சார அமைச்சகத்தின் உயர் அதிகாரிகள் பங்கேற்றுள்ளனர்.
-----
AP/PLM/KPG/KRS
(Visitor Counter : 110
அறிவியல் மற்றும் தொழில்நுட்பத்துறை
மின்னணுக் கழிவுகள், ஆபரணக் கழிவுகள் மற்றும் மோட்டார்வாகன வினையூக்கிக் கழிவுகளிலிருந்து விலைமதிப்பற்ற உலோகங்களை மீட்பதற்கு ஒருங்கிணைந்த ஆலையை உருவாக்குவதற்காக குஜராத்தில் உள்ள அல்கெமி ரீசைக்ளர்ஸ் என்ற தனியார் நிறுவனத்திற்கு டி.டி.பி-டி.எஸ்.டி ஆதரவு அளித்துள்ளது
"குப்பையில்லா நகரங்களை நோக்கி தொழில்நுட்பத் தலையீடு"என்ற முன்முயற்சியின் கீழ் இரண்டாவது ஒப்பந்தத்தில் தொழில்நுட்ப மேம்பாட்டு வாரியம்  இன்று கையெழுத்திட்டது. மின்னணுக் கழிவுகள், ஆபரணக் கழிவுகள் மற்றும் ஆட்டோமொபைல் வினையூக்கிக் கழிவுகளிலிருந்து விலைமதிப்பற்ற உலோகங்களை மீட்பதற்கு ஒருங்கிணைந்த ஆலையை உருவாக்குவதற்காக குஜராத்தின் அல்கெமி ரீசைக்ளர்ஸ் என்ற தனியார் நிறுவனத்துடன் டி.டி.பி ஒப்பந்தத்தில் கையெழுத்திட்டது. மொத்த திட்ட மதிப்பான ரூ.1.90 கோடியில் ரூ.1.14 கோடி நிதியுதவி வழங்க வாரியம் ஒப்புக் கொண்டுள்ளது.
தொழில்நுட்ப தலையீட்டு அழைப்பு இந்திய நகரங்களில் இருந்து கழிவுகளை அகற்றுவது மட்டுமின்றி, கழிவுகளிலிருந்து செல்வத்தை உருவாக்க தொழில்நுட்பத் தலையீடுகளைப் பயன்படுத்தும் திட்டங்களை ஊக்குவிப்பதையும் நோக்கமாகக் கொண்டுள்ளது. பிரதமரின் தொலைநோக்கு பார்வையிலிருந்து உத்வேகம் பெற்று, தூய்மை இந்தியா இயக்கம்: நகர்ப்புறம் 2.0, அனைத்து நகரங்களையும் குப்பையில் இருந்து விடுவிப்பதை நோக்கமாகக் கொண்டுள்ளது; தூய்மையை வலியுறுத்துகிறது.தொழில்நுட்ப மேம்பாட்டு வாரியம்  யின் சட்டப்பூர்வ அமைப்பு) கழிவு மேலாண்மை துறையில் வணிகமயமாக்கல் கட்டத்தில் புதுமையான உள்நாட்டு தொழில்நுட்பங்களைக் கொண்ட இந்திய நிறுவனங்களிடமிருந்து விண்ணப்பங்களைக் கோரியது.
இவ்வகையில் கழிவுகளிலிருந்து விலைமதிப்பற்ற உலோகங்களை பதப்படுத்துவதற்கான புதுமையான முறையைப் பயன்படுத்தி மீட்டெடுப்பதற்கான ஒரு ஒருங்கிணைந்த ஆலையை அல்கெமி ரீசைக்ளர்ஸ் நிறுவனம் உருவாக்கியுள்ளது. மின்னணுக் கழிவுகள், ஆபரணக் கழிவுகள் மோட்டார்வாகன வினையூக்கிக் கழிவுகள் ஆகியவற்றை ஒரு தனித்துவமான முறையில் கலக்கும்போது, மீட்பு விகிதம் கணிசமாக உயரும். தங்கம், வெள்ளி, பல்லேடியம், பிளாட்டினம், ரோடியம் போன்ற விலைமதிப்பற்ற உலோகங்களை இந்த மூன்று கழிவுகளின் கலவையிலிருந்து 750 டிபிஏ நிறுவப்பட்ட திறனில் மீட்டெடுக்க இந்நிறுவனம் முன்வந்துள்ளது .
இந்த புதுமையான முறை விலைமதிப்பற்ற உலோகங்களின் மீட்பு விகிதத்தை மேம்படுத்துவது மட்டுமின்றி, கழிவு மேலாண்மைக்கு ஒரு நிலையான தீர்வையும் வழங்குகிறது. இந்த மூன்று வகையான கழிவுகளிலிருந்து மதிப்புமிக்க உலோகங்களை திறம்பட பிரித்தெடுப்பதன் மூலம், பாரம்பரிய சுரங்க நடைமுறைகளுடன் தொடர்புடைய சுற்றுச்சூழல் தாக்கம் குறைகிறது. இது செலவு குறைந்த மற்றும் சுற்றுச்சூழலுக்கு உகந்த அணுகுமுறையாக அமைகிறது.
இளைஞர் நலன் மற்றும் விளையாட்டு அமைச்சகம்
இளைஞர் விவகாரம் மற்றும் விளையாட்டு துறை அமைச்சர் திரு. கிரண் ரிஜிஜூ, இந்திய விளையாட்டு ஆணையத்தின் புதிய சின்னத்தை தொடங்கி வைத்தார்
விளையாட்டில் திறமையை ஊக்குவிப்பதில் விளையாட்டு ஆணையத்தின் பங்களிப்பு முக்கியத்துவம் வாய்ந்தது - ரிஜிஜூ
இளைஞர் விவகாரம் மற்றும் விளையாட்டு துறை அமைச்சர் திரு. கிரண் ரிஜிஜூ, இந்திய விளையாட்டு ஆணையத்தின் புதிய சின்னத்தை இன்று தில்லியில் மேஜர் தயான்சந்த் விளையாட்டு மைதானத்தில் அறிமுகப்படுத்தினார்.
இந்திய விளையாட்டு ஆணையத்தின் புதிய சின்னத்தின் முக்கியத்துவம் குறித்து விளக்கிய திரு. ரிஜிஜூ, ‘’ எஸ்ஏஐ என்ற சொல்லே, விளையாட்டு சார்ந்த அனைத்து தரப்பினருக்கும் அந்த அமைப்பின் அடையாளத்தை விளக்கும். இந்தியாவின் மூவண்ணம், சக்கரத்தின் நீல நிறம் ஆகியவை, தேசிய அளவில் உற்சாகத்தை அளிக்கும். உலக அரங்கில், விளையாட்டு துறையில் இந்தியாவுக்காக பங்கேற்று பெருமை படைத்த பல பெரிய வீரர்களை எஸ்ஏஐ உருவாக்கியுள்ளது’’ என்று கூறினார்.
https://pib.gov.in/PressReleasePage.aspx?PRID=1660341
((Visitor Counter : 244
PIB Headquarters
மத்தியில் உள்ள மோடி அரசின் முயற்சிகள் காரணமாக உலகில் மிகவும் ஈர்க்கத்தக்க, செலவு குறைந்த கல்வி மையமாக இந்தியா மாறியுள்ளது என்று மத்திய சிறுபான்மையினர் நலத் துறை அமைச்சர் திரு முக்தார் அப்பாஸ் நக்வி தெரிவித்துள்ளார்
மத்தியில் உள்ள மோடி அரசின் முயற்சிகள் காரணமாக உலகில் மிகவும் ஈர்க்கத்தக்க, செலவு குறைந்த கல்வி மையமாக இந்தியா மாறியுள்ளது என்று மத்திய சிறுபான்மையினர் நலத் துறை அமைச்சர் திரு முக்தார் அப்பாஸ் நக்வி தெரிவித்துள்ளார். சென்னை வண்டலூரில் உள்ள பி எஸ் அப்துல் ரஹ்மான் கிரெசன்ட் அறிவியல் மற்றும் தொழில்நுட்பக் கல்விக் கழகத்தின் 9-ஆவது பட்டமளிப்பு விழாவில் உரையாற்றிய அவர், சமூகத்தின் அனைத்துத் தரப்பினருக்கும், குறைந்த செலவில் தரமான கல்வி வழங்குவது, பிரதமர் திரு நரேந்திர மோடி தலைமையிலான அரசின் முன்னுரிமையாக உள்ளது என்றார்.
புதிய கல்விக் கொள்கை வலுவான இந்தியாவையும், அதிகாரமளித்தலுக்கு அடித்தளத்தையும் அமைக்கும் என்றும் அவர் தெரிவித்தார். 30 ஆண்டுகளுக்குப் பின் புதிய கல்விக் கொள்கை அமல்படுத்தப்படவுள்ளது என்று குறிப்பிட்ட அமைச்சர், நாட்டின் வளர்ச்சிக்கு ஒரு மைல்கல்லாக இது இருக்கும் என்றும் கூறினார். விரைவில் சமர்ப்பிக்கப்படவுள்ள புதிய கல்விக் கொள்கை, கல்வி முறையில் புரட்சிகர மாற்றத்தை ஏற்படுத்தும் என்று அவர் தெரிவித்தார்.
2014 ஆம் ஆண்டிற்கு முன் நாட்டில் 16 ஐஐடி-கள் இருந்த நிலையில், கடந்த ஐந்தாண்டுகளில் மோடி அரசு புதிதாக 7 ஐஐடி-களைத் தொடங்கியுள்ளது என்றார். கடந்த ஐந்தாண்டுகளில் 15 புதிய தகவல் தொழில்நுட்பக் கல்விக் கழகங்களும், 7 புதிய இந்திய நிர்வாகவியல் கல்விக் கழகங்களும், 15 புதிய அனைத்திந்திய மருத்துவ அறிவியல் கல்விக் கழகங்களும் தொடங்கப்பட்டிருப்பதாக அமைச்சர் தெரிவித்தார்.
கடந்த ஐந்தாண்டுகளில் சிறுபான்மை சமூகத்தைச் சேர்ந்த 3 கோடியே 18 லட்சம் மாணவர்களுக்குக் கல்வி உதவித் தொகை வழங்கப்பட்டிருப்பதாகவும், இவர்களில் 60 சதவீதம் பேர் மாணவிகள் என்றும் திரு நக்வி கூறினார். அடுத்த ஐந்தாண்டுகளில் ஐந்து கோடி மாணவர்களுக்குக் கல்வி உதவித் தொகை வழங்கப்படும் என்றும் அவர் கூறினார்.
ஜவுளித்துறை அமைச்சகம்
மத்திய குடிசைத் தொழில் கழகம் நடத்தும் இந்திய கலை, கைவினைப் பொருட்களின் பிரம்மாண்டமான விற்பனைக் கண்காட்சி
மத்திய ஜவுளி அமைச்சகத்தின் கீழ் பொதுத்துறை நிறுவனமாக இயங்கும் மத்திய குடிசைத் தொழில் கழகம், டிஜிட்டல் வர்த்தகத்திற்கான திறந்தவெளி இணைப்புடன் ஒருங்கிணைந்து ‘மெகா விற்பனை' திட்டத்தைத் தொடங்கியுள்ள நிலையில், புதுதில்லியில் உள்ள குடிசைத் தொழில் கழகத்தின் விற்பனையகத்தில் இது சம்பந்தமான சிறப்பு நிகழ்ச்சி நேற்று  நடைபெற்றது.
ஜவுளி அமைச்சகத்தின் செயலாளர் திருமதி ரசனா ஷா இந்த சிறப்பு விற்பனையைத் தொடங்கி வைத்தார். இணைச் செயலாளர் திரு அஜய் குப்தா, டிஜிட்டல் வர்த்தகத்திற்கான திறந்தவெளி இணைப்பின் மேலாண் இயக்குநர் மற்றும் தலைமை நிர்வாக அதிகாரி திரு டி. கோஷி மற்றும் உயர் அதிகாரிகள் இந்த நிகழ்ச்சியில் கலந்து கொண்டனர்.
திறந்தவெளி இணைப்பில் உள்ள ஏராளமான செயலிகளின் மூலமாக கைவினை மற்றும் கைத்தறி பொருட்களை பல்வேறு மக்களுக்கு கொண்டு சேர்க்கும் உறுதிப்பாட்டிற்கு இணங்க குடிசைத் தொழில் கழகம் இந்த முயற்சியில் ஈடுபட்டுள்ளது. தற்சார்பு இந்தியா மற்றும் உள்ளூர் பொருட்களுக்கு குரல் கொடுத்தல் ஆகிய முன்முயற்சிகளுக்கு வலு சேர்க்கும் வகையில் ஜூலை 8-ஆம் தேதி தொடங்கி 23-ஆம் தேதி வரை இந்த சிறப்பு ‘மெகா விற்பனை' நிகழ்ச்சி நடைபெறுகிறது. பாரம்பரிய கலை, கைவினை மற்றும் கைவினைக் கலைஞர்களை ஊக்குவிப்பதற்காக கைத்தறி மற்றும் கைவினைப் பொருட்களுக்கு 30% தள்ளுபடி அளிக்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
'தேசிய ஆள்சேர்ப்பு முகமை'யைக் குறித்த அரசின் முடிவு கிராமங்கள் மற்றும் நகரங்களுக்குப் பணிகளைக் கொண்டு வரும் வேலைவாய்ப்புத் துறையின் மிகப்பெரிய மாற்றமாகும் என்று டாக்டர்.ஜிதேந்திரசிங்கூறுகிறார்
தேசிய ஆள்சேர்ப்பு முகமையைப் பற்றி பத்திரிகை தகவல் அலுவலகம், கொல்கத்தா, இன்று ஏற்பாடு செய்திருந்த இணையக் கருத்தரங்கில் பேசிய நிபுணர்கள், வேலைவாய்ப்புத் துறையில் மிகப்பெரிய மாற்றத்தை தேசிய ஆள்சேர்ப்பு முகமை கொண்டு வரும் என்றும், சரியான வேலையைப் பெறும் இளைஞர்களின் லட்சியத்தை அடைய உதவும் என்றும் கூறினர். ஆள்சேர்ப்புத் துறை மற்றும் கொள்கை ரீதியான பார்வைகளில் இருந்து தேசிய ஆள்சேர்ப்பு முகமையின் சாத்தியக்கூறுகள் குறித்து தொழில் மற்றும் அரசுத் துறையினர் கல்வி வல்லுநர்களோடு உரையாடி ஆலோசித்தனர்.
நிகழ்ச்சியில் பேசிய மத்திய வட கிழக்கு மாகாண வளர்ச்சி இணை
அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர்.ஜிதேந்திர சிங், அரசின் முடிவு கிராமங்கள் மற்றும் நகரங்களுக்குப் பணிகளைக் கொண்டு வரும் வேலைவாய்ப்புத் துறையின் மிகப்பெரிய மாற்றமாகும் என்று கூறினார். விண்ணப்பதாரர்களுக்குக் கிடைக்கப் போகும் வேலைவாய்ப்புகள் ஒரு பெரிய மாற்றத்தைக் கொண்டு வரும் முயற்சி என்றும், இளைஞர்களின் வாழ்வை எளிதாக்குவதில் இது மிகவும் உதவும் என்றும் அவர் கூறினார். ஆள்சேர்ப்புத் துறையில் சிறப்பான மாணவர் சேர்க்கைச் செயல்முறையும், நல்ல பழக்கங்களும் இருக்க வேண்டும் என்று அவர் வலியுறுத்தினார். வேலைவாய்ப்புத் துறையில் மிகப்பெரிய மாற்றத்தை தேசிய ஆள்சேர்ப்பு முகமை கொண்டு வரும் என்றும் சரியான வேலையைப் பெறும் இளைஞர்களின் லட்சியத்தை அடைய அது உதவும் என்றும் டாக்டர். ஜிதேந்திர சிங் குறிப்பிட்டார். இது வெறும் ஆளுகை ரீதியிலான சீர்திருத்தம் அல்ல, சமூக-பொருளாதார சீர்திருத்தமும் கூட என்று அவர் கூறினார்.
(Visitor Counter : 189
பாதுகாப்பு அமைச்சகம்
மணாலி-சர்ச்சு சாலை சாதனை அளவான மிகக்குறுகிய காலத்தில் திறக்கப்பட்டது
வடமேற்கு எல்லைப்பகுதியில் இமாச்சலப் பிரதேசத்தின் ஒன்றாவது தேசிய நெடுஞ்சாலையில் மணாலி-சர்ச்சு இடையிலான 210 கி.மீ நீள சாலையை எல்லைச் சாலை அமைப்பு  இன்று திறந்து வைத்துள்ளது. இந்தச்சாலை இமாச்சலப்பிரதேசத்தின் லகாவுல் மாவட்டத்தை இணைப்பதுடன், லடாக்கில் உள்ள லே வரை நீளுகிறது.
இந்தச்சாலைகள் பொதுவாக ஏப்ரல் மாதத்தின் கடைசி வாரத்தில் திறக்கப்படுவது வழக்கமாகும். ஆனால், இந்த ஆண்டு சாலைகள் மற்றும் கணவாய்கள் ஒரு மாதத்திற்கு முன்னதாகவே மார்ச் மாதத்திலேயே திறக்கப்படுகின்றன.
இந்தச்சாலைகள் ஆண்டில் 160 முதல் 180 நாட்கள் மூடப்பட்டிருக்கும். இம்முறை 117 நாட்களிலேயே இவற்றை பிஆர்ஓ திறந்துள்ளது. இந்த ஆண்டு கடந்த ஆண்டைவிட கடும் பனிப்பொழிவு இருந்தபோதிலும், முன்னதாகவே சாலைகள் திறக்கப்பட்டிருப்பது குறிப்பிடத்தக்கது. கடந்த ஆண்டு நவம்பர் 29-ம்தேதி சாலை மூடப்பட்டது.
மேலும் கூடுதல் தகவல்களுக்கு ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1810011
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத்தகவல்கள்
மத்திய அரசு விநியோகித்த வென்டிலேட்டர்களில், பைலெவல் பாசிட்டிவ் ஏர்வே ப்ரெஷர் எனப்படும் இரண்டு வேறுபட்ட அழுத்தங்களை பராமரிக்கும் வசதி இல்லை என்று சில ஊடகங்களில் வந்துள்ள செய்திகள், மத்திய சுகாதாரம் மற்றும் குடும்ப நலஅமைச்சகத்தின் கவனத்திற்கு வந்துள்ளன. மாநிலங்கள் மற்றும் தில்லி தலைநகர பிராந்தியம் உள்ளிட்ட யூனியன் பிரதேசங்களுக்கு, மத்திய சுகாதாரம் மற்றும் குடும்பநல அமைச்சகத்தால் விநியோகிக்கப்பட்ட “மேக் இன் இந்தியா” வென்டிலேட்டர்கள், அவசர சிகிச்சைப் பிரிவுக்கானவை. கொவிட் வென்டிலேட்டர்களுக்கான தொழில்நுட்ப தரநிலைகளை, இந்த அமைச்சகத்தின் சுகாதாரப் பணிகளுக்கான தலைமை இயக்குநர் தலைமையிலான வல்லுநர்கள் அடங்கிய தொழில்நுட்பக் குழு நிர்ணயித்தது. அதன்படி வென்டிலேட்டர்கள் கொள்முதல் செய்யப்பட்டு விநியோகிக்கப்பட்டன. வாங்கப்பட்ட, விநியோகிக்கப்பட்ட வென்டிலேட்டர்கள் இந்த தரநிலைகளின்படிதான் உள்ளன.
மாநிலங்களுக்கும், யூனியன் பிரதேசங்களுக்கும் வழங்கப்பட்ட, பெல் மற்றும் அக்வா வென்டிலேட்டர் மாதிரிகள், வல்லுநர் குழுவின் தரநிலைகளின்படிதான் இருக்கின்றன. இந்தியாவில் தயாரிக்கப்பட்ட, சிக்கன விலையிலான வென்டிலேட்டர்களில் இருவேறு அழுத்தத்தை நிர்ணயிக்கும் வசதி, தொழில்நுட்ப தரநிலைகளின்படி உள்ளது. வென்டிலேட்டர்கள், பயன்பாட்டாளர்களுக்கான கையேடு மற்றும் உபகரணத்தைப் பற்றிய கருத்தறியும் படிவங்களுடன் அளிக்கப்பட்டுள்ளன. ஏதேனும், ஐயம் இருப்பின், இவற்றைப் பயன்படுத்தி தெரிந்து கொள்ளலாம்.
(
விவசாயத்துறை அமைச்சகம்
சமையல் எண்ணெய் உற்பத்தியில் இந்தியாவை தற்சார்பாக்குவதே இலக்கு: வேளாண் அமைச்சர் திரு தோமர்.
வடகிழக்கு மாநிலங்கள் தவிர மற்ற மாநிலங்களுக்கான சமையல் எண்ணெய்- எண்ணெய் பனை வணிக உச்சி மாநாட்டை மத்திய வேளாண் அமைச்சர் திரு. நரேந்திர சிங் தோமர் ஹைதராபாத்தில் இன்று தொடங்கி வைத்தார்.
சமையல் எண்ணெய்களுக்காக புதிதாக தொடங்கப்பட்ட மத்திய நிதியுதவி திட்டம் பற்றிய தகவல்களை விரிவாக பரப்புவதை நோக்கமாகக் கொண்டு, நாடு முழுவதும் வணிக உச்சி மாநாடுகளை அரசு ஏற்பாடு செய்து வருகிறது.
இத்திட்டத்தின் இரண்டாவது உச்சி மாநாடு இதுவாகும். வடகிழக்கு மாநிலங்களுக்கான முதல் மாநாடு இந்த ஆண்டு அக்டோபர் தொடக்கத்தில் குவஹாத்தியில் நடைபெற்றது.
நிகழ்ச்சியில் உரையாற்றிய திரு தோமர், சமையல் எண்ணெய் - எண்ணெய் பனை குறித்த தேசிய இயக்கத்தை வெற்றிகரமாக செயல்படுத்துவதற்கான வளங்களுக்கு பற்றாக்குறை இருக்காது என்று அனைத்து மாநில அரசுகளுக்கும் உறுதியளித்தார்.
பிரதமர் திரு. நரேந்திரமோடியின் தலைமையில், பாமாயில் துறையில் இந்தியாவை தன்னிறைவு அடையச் செய்ய அரசு விரும்புகிறது என்று திரு. தோமர் கூறினார். "சுமார் 3 லட்சம் ஹெக்டேர் நிலம் தற்போது பனை எண்ணெய் சாகுபடியின் கீழ் உள்ள நிலையில், நாட்டில் சுமார் 28 லட்சம் ஹெக்டேர் நிலம் எண்ணெய் பனை சாகுபடிக்கு ஏற்றது என்று ஆய்வுகள் காட்டுகின்றன. 28 லட்சம் ஹெக்டேர் நிலப்பரப்பில் எண்ணெய் பனை விவசாயத்தை மேற்கொண்டு இந்தியாவை தற்சார்பாக்குவதே எங்கள் நோக்கம்,” என்றார் திரு தோமர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785817
சிறப்பு சேவைகள் மற்றும் கட்டுரைகள்
ரூ. 1.41 கோடி வங்கி மோசடி செய்த 3 பேருக்கு 3 ஆண்டு கடுங்காவல் தண்டனை விதித்து சிபிஐ நீதிமன்றம் தீர்ப்பு
சென்ட்ரல் பேங்க் ஆஃப் இந்தியாவின் கோயம்புத்தூர் கிளையில் போலி ஆவணங்களை சமர்ப்பித்து 1 கோடியே 41 லட்சம் ரூபாய் கடன் பெற்று மோசடியில் ஈடுபட்ட 3 பேருக்கு தலா 3 ஆண்டு கடுங்காவல் தண்டனையும் மொத்தம் 1.50 லட்சம் ரூபாய் அபராதமும் விதித்து, கோவை மாவட்ட சிபிஐ நீதிமன்றம் தீர்ப்பளித்துள்ளது.
சென்னையைச் சேர்ந்த சக்திவேல், தேனி மாவட்டத்தைச் சேர்ந்த பொம்மையா ஆகியோர் போலி ஆவணங்களைப் பயன்படுத்தி 1 கோடியே 41 லட்சத்து 44 ஆயிரத்து 861 ரூபாய் கடன் பெற்று திருப்பி செலுத்தவில்லை என வங்கி நிர்வாகத்தால் புகார் தெரிவிக்கப்பட்டது. இவர்களுக்கு கோவை சென்ட்ரல் பேங்க் ஆஃப் இந்தியாவின் அப்போதைய மூத்த மேலாளர் வெள்ளைச்சாமி உடந்தையாக செயல்பட்டு கடன் வழங்கி வங்கிக்கு இழப்பை ஏற்படுத்தியதாகவும் புகார் தெரிவிக்கப்பட்டது .இதையடுத்து இது தொடர்பாக 21-02-2011 அன்று, இவர்கள் 3 பேர் மீதும் மத்தியப் புலனாய்வு அமைப்பு  சார்பில் வழக்குப் பதிவு செய்யப்பட்டது. இந்த வழக்கை விசாரித்த சிபிஐ நீதிமன்றம் 3 பேரும் குற்றவாளிகள் என கூறி இன்று  தீர்ப்பளித்து தண்டனை விவரங்களை அறிவித்தது.
பிரதமர் அலுவலகம்
குடியரசு துணைத் தலைவருடன் பிரதமர் சந்திப்பு
குடியரசு துணைத் தலைவர் திரு ஜகதீப் தன்கரை பிரதமர் திரு நரேந்திர மோடி சந்தித்துப் பேசினார்.
“குடியரசு துணைத் தலைவர் திரு ஜகதீப் தன்கர் அவர்களை சந்தித்துப் பேசினேன்”, என்று ட்விட்டரில் பிரதமர் பதிவிட்டார்.
மத்திய அமைச்சரவை
அனைத்து நாடுகள் அஞ்சல் ஐக்கியத்தின் 2-வது சிறப்பு மாநாட்டில் கையெழுத்திடப்பட்ட அமைப்புச் சட்டத்திற்கான 10-வது கூடுதல் நெறிமுறைகளுக்கு மத்திய அமைச்சரவை ஒப்புதல்
எத்தியோப்பியா நாட்டின் அடிஸ் அபாபா நகரில், 2018, செப்டம்பர் 3-முதல் 7-ஆம் தேதி வரை நடைபெற்ற அனைத்து நாடுகள் அஞ்சல் ஐக்கியத்தின் 2-வது சிறப்பு மாநாட்டில் இந்த ஐக்கியம் குறித்த அமைப்புச் சட்டத்தின் 10-வது கூடுதல் நெறிமுறைகளுக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்த ஒப்புதலை அடுத்து, இந்தியாவின் அஞ்சல் நிர்வாகம் ஒப்புதல் ஆவணத்தில் குடியரசுத் தலைவரின் கையொப்பத்தைப் பெற்று, அதனை அனைத்து நாடுகள் அஞ்சல் ஐக்கியத்தின் சர்வதேச அலுவலக தலைமை இயக்குநரிடம் சமர்ப்பிக்க வழிவகை ஏற்படுகிறது. இந்த ஐக்கியத்தின் இதர சட்டங்களுக்கான ஒப்புதலையும் சேர்த்து, தூதரக வழிமுறைகளில் இந்த ஆவணம் சமர்ப்பிக்கப்படும்.
இந்த ஐக்கியத்தின் உறுப்பு நாடு ஒன்று, இதன் அமைப்புச்சட்ட 25-வது பிரிவின்படியான, கடமைப் பொறுப்புகளை நிறைவேற்றும் வகையில், மத்திய அமைச்சரவையின் ஒப்புதல் அமைந்துள்ளது. அனைத்து நாடுகள் அஞ்சல் ஐக்கியத்தின் மாநாட்டு முடிவுகளை இந்தியாவில் அமல்படுத்துவதற்கான நிர்வாக உத்தரவுகளை அஞ்சல்துறை பிறப்பிப்பதற்கும் இந்த ஒப்புதல் வகை செய்கிறது.
மத்திய அமைச்சரவை
தாத்ரா, நாகர் ஹவேலி மற்றும் டாமன், டியு இணைப்பை அடுத்து சரக்கு மற்றும் சேவை வரி, மதிப்பு கூட்டு வரி, கலால் வரி தொடர்பான சட்டங்களில் திருத்தங்கள் / நீடிப்பு / ரத்துக்கு மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் சரக்கு மற்றும் சேவை வரி, மதிப்பு கூட்டு வரி, மாநில கலால் வரி தொடர்பான சட்டங்களில் திருத்தங்கள் / நீடிப்பு / ரத்துக்கும் டாமனை தலைநகராக்கவும் ஒப்புதல் அளிக்கப்பட்டது.
- மத்திய சரக்கு மற்றும் சேவை வரி சட்டம் 2017-ஐ மத்திய சரக்கு மற்றும் சேவை வரி  முறைப்படுத்தல் 2020 ஆக திருத்தவும்.
- யூனியன் பிரதேச சரக்கு மற்றும் சேவை வரி சட்டம் 2017-ஐ யூனியன் பிரதேச சரக்கு மற்றும் சேவை வரி  முறைப்படுத்தல் 2020 ஆக திருத்தவும்.
- தாத்ரா, நாகர் ஹவேலி மதிப்பு கூடுதல் வரி முறைப்படுத்தல் 2005-ஐ தாத்ரா, நாகர் ஹவேலி மற்றும் டாமன், டியு மதிப்பு கூடுதல் வரி  முறைப்படுத்தல் 2020 ஆக திருத்தவும்.
- டாமன், டியு மதிப்பு கூடுதல் வரி முறைப்படுத்தல் 2005-ஐ தாத்ரா, நாகர் ஹவேலி மற்றும் டாமன், டியு மதிப்பு கூடுதல் வரி  முறைப்படுத்தல் 2020 என ரத்து செய்யவும்.
- கோவா, டாமன், டியு கலால் வரி சட்டம் 1964-ஐ தாத்ரா, நாகர் ஹவேலி மற்றும் டாமன், டியு கலால் வரி  முறைப்படுத்தல் 2020 ஆக திருத்தவும்.
- தாத்ரா, நாகர் ஹவேலி கலால் வரி முறைப்படுத்தல் 2012-ஐ தாத்ரா, நாகர் ஹவேலி கலால் வரி  முறைப்படுத்தல் 2020 என ரத்து செய்யவும்.
- தாத்ரா, நாகர் ஹவேலி மற்றும் டாமன், டியு யூனியன் பிரதேசத்தின் தலைநகராக டாமனை ஆக்குவதற்கும் அமைச்சரவை ஒப்புதல் அளித்துள்ளது.
பொதுவான வரிவிதிப்பு ஆணையங்களைப் பெறுவதால் “குறைந்தபட்ச அரசு, அதிகபட்ச நிர்வாகம்” என்பதற்கும் இரட்டை வேலையைக் குறைப்பதன் மூலம் மக்களுக்கு சிறந்த சேவை வழங்கவும் இந்தத் திருத்தங்கள் வழிவகுக்கும். மேலும் நிர்வாகத் திறனை மேம்படுத்தி ஜிஎஸ்டி, விஏடி, மாநிலக் கலால் தொடர்பான சட்டங்களில் ஒரே சீரான தன்மையைக் கொண்டுவரவும் இது உதவும். மேலும் ஜிஎஸ்டி, விஏடி, மாநிலக் கலால் வரி விதிப்பு, வசூல் மற்றும் நிலுவைத் தொகை வசூலிப்பு ஆகியவற்றில் சட்ட ரீதியான பிரச்சனைகளைத் தவிர்க்கவும் இது உதவும்.
இரண்டு யூனியன் பிரதேசங்கள் ஒன்றாடக்கப்பட்டதால் அரசுக்கான செலவு மிச்சப்பட்டிருப்பதோடு வரிவிதிப்பு அதிகாரிகளின் அன்றாட செயல்பாட்டில் சீரான தன்மையும், நிலைத்தன்மையும், தொடர்ச்சியும் உறுதி செய்யப்பட்டுள்ளது.
நிதி அமைச்சகம்
மொத்த உள்நாட்டு உற்பத்தியில் சேவைத்துறையின் பங்களிப்பு 50% கடந்துள்ளது
நாட்டின் மொத்த உள்நாட்டு உற்பத்தியில் சேவைத்துறையின் பங்களிப்பு 50 சதவீதத்தை கடந்துள்ளதாக 2021-22-ம் ஆண்டுக்கான பொருளாதார ஆய்வறிக்கையில் சுட்டிக்காட்டப்பட்டுள்ளது.
மக்களவையில் இன்று நிதி அமைச்சர் திருமதி நிர்மலா சீதாராமன் நடப்பு ஆண்டிற்கான பொருளாதார ஆய்வறிக்கையை தாக்கல் செய்தார்.
ஆண்டு தோறும் சேவைத் துறையின் ஒட்டுமொத்த வளர்ச்சி 10.8 சதவீதமாக உள்ளது என்று அந்த ஆய்வறிக்கையில் குறிப்பிடப்பட்டுள்ளது.
நடப்பு நிதியாண்டில் சேவைத் துறையின் ஒட்டு மொத்த வளர்ச்சி விகிதம் 8.2 சதவீதமாக இருக்கும் என்று எதிர்பார்க்கப்படுகிறது.
சேவைத்துறையின் ஏற்றுமதி, பெருந்தொற்றுக்கு முந்தைய நிலையைக் காட்டிலும் அதிகரித்துள்ளது. நடப்பு நிதியாண்டின் முதல் அரையாண்டில் 21.6 சதவீத வளர்ச்சியை எட்டியுள்ளது.
சேவைத்துறையில் அந்நிய நேரடி முதலீடு 16.7 பில்லியன் அமெரிக்க டாலராக அதிகரித்துள்ளது, இது நடப்பு நிதியாண்டின் முதல் அரையாண்டு காலத்தில் மொத்த அந்நிய நேரடி முதலீட்டில் 54 சதவீதமாகும்.
உலக அளவிலான வர்த்தக ரீதியிலான சேவைத்துறையின் ஏற்றுமதியில் இந்தியாவின் பங்களிப்பு கடந்த ஆண்டு 4.1 சதவீதமாக இருந்தது.
2021-22-ம் ஆண்டில் 14,000 புதிய தொழில்கள் தொடங்கப்பட்டதன் மூலம், உலகளவில் புதிய தொழில் நிறுவனங்கள் தொடங்குவதில் 3-வது பெரிய நாடாக இந்தியா உருவெடுத்துள்ளது.
தகவல் தொழில்நுட்பம் மற்றும் தொழில்சார்ந்த வர்த்தக சேவைகளுக்கான தொலைத்தொடர்பு விதிமுறைகள் மற்றும் விண்வெளித்துறையில் தனியார் பங்களிப்பு உள்ளிட்ட பல்வேறு சீர்திருத்தங்கள் இதில் அடங்கும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய பொதுப்பணித் துறையின் புதிய தொழில்நுட்பங்களுக்கான விகித கையேட்டை வெளியிட்டார் அமைச்சர் திரு. ஹர்தீப் புரி
தற்போது தொடங்கி 2030க்குள் பசுமையான, எதையும் தாங்கும் மற்றும் சுற்றுச்சூழல் ரீதியாக நீடித்திருக்கக்கூடிய 700 முதல் 900 மில்லியன் சதுர மீட்டர் நகர்ப்புற வெளி உருவாக்கப்பட வேண்டி இருப்பதால் மத்திய பொதுப்பணித் துறைக்கு பெரும் வாய்ப்புகள் உள்ளதாக மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு. ஹர்தீப் சிங் புரி தெரிவித்தார். எந்த வகையிலாவது இந்தியா ஆண்டுதோறும் ஒரு புதிய சிகாகோவை உருவாக்க வேண்டும் என அவர் கூறினார்.
மத்திய பொதுப்பணித் துறையின் முதலாவது க்யூ ஆர் கோட் மற்றும் புதிய தொழில்நுட்பங்களுக்கான விதிகள் பட்டியல் 2018 கையேடு வெளியீட்டு விழாவில் திரு. ஹர்தீப் புரி பேசினார். மத்திய பொதுப்பணித் துறையின்ஃபேஸ்புக் மற்றும் டுவிட்டர் பக்கத்தையும் துறையின் இணையதளத்தையும் அவர் அறிமுகப்படுத்தினார்.
உலகின் வேகமாக வளரும் பொருளாதாரம் என்ற பெருமையை நமது நாடு பெற்றுள்ளது எனக்கூறிய அவர் அதிக கட்டுமானம் மற்றும் உள்கட்டமைப்புடன் நமது நாடு நவீனமயம் மற்றும் தொழில்மயத்தில் வேகமாக முன்னேறி வருகிறது என்றார். எனவே மத்திய பொதுப்பணித்துறைக்கு சவால்கள் மற்றும் வாய்ப்புகள் உள்ளன என்றும் அவர் கூறினார். எனவே இந்த துறை தனியாருடன் இணைந்து அதிக அளவு சிறப்பை காண வேண்டும் என அவர் கூறினார்.
சமூக ஊடகங்களின் முக்கியத்துவம் பற்றி குறிப்பிட்ட திரு. புரி, இது ஒரு புதிய அளவுருவை அறிமுகம் செய்துள்ளது என்றும் இதன் மூலம் துறை தனது அனுபவங்களை பொது மக்களுடன் பகிர்ந்து கொள்ளலாம் என்றார். பொதுமக்கள் குறைபாடுகளுக்கு தீர்வு காண்பதிலும் சமூக ஊடகங்கள் மூலம் இந்த துறை சிறப்பான முறையில் செயல்பட வேண்டும் என்று அவர் கூறினார்.
மத்திய பொதுப்பணித்துறை தலைமை இயக்குநர் திரு. பிரபாகர் சிங், மற்றும் உயரதிகாரிகள் விழாவில் கலந்து கொண்டனர்.
சுற்றுலா அமைச்சகம்
மத்திய சுற்றுலாத்துறை அமைச்சகம் இந்தியாவின் ஏழு புனிதத் தலங்கள் குறித்து உள்நாட்டிலும், சர்வதேச அளவிலும் விளம்பரம் செய்வதன் மூலம் சுற்றுலாவை ஊக்குவிக்கிறது
மத்திய சுற்றுலாத்துறை அமைச்சகம், மோட்ச தளங்கள் என்று அழைக்கப்படும் அயோத்தி, மதுரா, மாயா , காசி , காஞ்சி அவந்திகா , பூரி  மற்றும் துவாரவதி  நகரங்கள் உட்பட இந்தியாவின் சுற்றுலா தலங்கள் குறித்து விளம்பரப்படுத்துகிறது.. நாட்டின் பல்வேறு சுற்றுலா தலங்கள் மற்றும் தயாரிப்புகளை மேம்படுத்துவதற்காக மின்னணு, அச்சு மற்றும் டிஜிட்டல் ஊடகங்கள் மூலம் உள்நாட்டிலும், சர்வதேச அளவிலும் விளம்பரப்படுத்தி வருகிறது. மேலும், சுற்றுலாத்துறை அமைச்சகத்தின் அதிகாரப்பூர்வ இணையதளம் மற்றும் சமூக ஊடகப் பக்கங்களிலும் விளம்பரங்கள் செய்யப்படுகின்றன.
மேலும், மத்திய சுற்றுலாத்துறை அமைச்சகம், அந்தந்த மாநில அரசுகள்/யூனியன் பிரதேசங்களுடன் கலந்தாலோசித்து அடையாளம் காணப்பட்ட புனித யாத்திரை மற்றும் பாரம்பரிய இடங்களை மேம்படுத்தும் நோக்கத்துடன், 'தேசிய யாத்திரை புத்துயிர் மற்றும் ஆன்மீகம், பாரம்பரிய பெருக்க இயக்கம் ' திட்டத்தின் கீழ் நிதி உதவி வழங்குகிறது.
சுற்றுலா உள்கட்டமைப்பு மேம்பாட்டிற்காக ஸ்வதேஷ் தர்ஷன் திட்டத்தின் கீழ் நிதி உதவியும் வழங்கப்படுகிறது. சுற்றுலாத் தளங்களை அடையாளம் காண்பது முக்கியமாக மாநில அரசுகளின் உரிமையாகும். நிதி இருப்பு, தகுந்த விரிவான திட்ட அறிக்கைகளை சமர்ப்பித்தல், திட்ட வழிகாட்டுதல்களை பின்பற்றுதல், முன்பு வெளியிடப்பட்ட நிதியின் பயன்பாடு போன்றவற்றின் அடிப்படையில் திட்டங்கள் அனுமதிக்கப்படுகின்றன. சுற்றுலாத் தலங்களை மேம்படுத்த ஸ்வதேஷ் தர்ஷன் திட்டம் SD 2.0 அறிமுகப்படுத்தப்பட்டுள்ளது. இத்திட்டத்தின் கீழ் துவாரகா நகரம் மேம்பாட்டிற்காக தேர்ந்தெடுக்கப்பட்டுள்ளது.
இது கலாச்சாரம், சுற்றுலா மற்றும் வடகிழக்கு மாநிலங்கள் மேம்பாட்டுத் துறை அமைச்சர் கிஷன் ரெட்டி நேற்று மாநிலங்களவையில் அளித்த பதிலாகும்.
-----
PKV/GS/KPG
(Visitor Counter : 117
பிரதமர் அலுவலகம்
உத்தரப்பிரதேச முதல்வர், பிரதமருடன் சந்திப்பு
உத்தரப்பிரதேச முதல்வர் திரு யோகி ஆதித்யநாத், பிரதமர் திரு நரேந்திர மோடியை புதுதில்லியில் இன்று  சந்தித்துப் பேசினார்.
பிரதமர் அலுவலகம் தனது ட்விட்டர் பதிவில் கூறியிருப்பதாவது:
“உத்தரப்பிரதேச முதல்வர் திரு யோகி ஆதித்யநாத், பிரதமர் திரு நரேந்திர மோடியை சந்தித்துப் பேசினார்.”